Isigidimi Sama-xosa.

Ipepa Lamaxosa Lenyanga.

VoL V. LOVEDALE, SOUTH AFRICA, FEBRUARY 1, 1875. No. 53

UKULA.

UTI wakuhambahamba ngelixesha langoku apo kukoyo abantsundu, ufike abantu bemnyama kukutshiswa lilanga, bemdaka kukugqutyelwa lutuli, bafike ngokuhlwa befile kukudinwa, iyinqaba nokuncokola nabo kakuhle ukuba ubahambele. Ufika kubinqele pezulu umninindlu nomnikazindlu, unyana nomolokazaua kunye nentombi. Kubonakala ukuba liyapela ixesha lokushiywa kwamankazana odwa emasimini. Bonke bavuka kwakusasa lingekapumi nelanga kanti kuya kubuywa litshonile. Uti wakubuza ukuba nilute- nina ngoku ufiko bonke besiti asikaluti nqa. Siva ukuba kuko apo lude luxabanise abendlu ngokuti omnye alunqene aluzimele, kube kodwa kona ukudla kubulawa emasimini. Kumacalana onke kulilwa ngokuba nonyaka nje asilulo nalo.

Indawo ke esibe sifanele ukuzikangela zezokuba lungatiwani na ukulunyukelwa ngamaxesha azayo ukuze kungahlale kubanje. Sekude kwako izizwe ezingavumiyo ukulima ngepulwa kuba zisiti ukula olu lubangwa zinkabi okukuba ngaka. Noko ke kuko engabanelisiyo lompendulo, abangaqondiyo ukuba koba kukuzinceda ukubuyela egabeni. Indawana ketina esingakangelisa kuzo zezi:—

Ukuqala umlimi xa alimayo edizeni lake makazamele ukuba lingine nzulu ikuba lake emhlabeni, ukuba unokunceda alime kuse manzi, lisangena ikuba ngokokude lifune inkabi ezisibozo endaweni yezi- ntandatu. Utshentula pezulu njalo enda- weni yokuba ulususe ukula kunye nenca- mbo zalo zonke kwa usalima, uyazibizela ngexa lokuhlakula. Zisuke ingcamba zihlume kwaoko, luti nolususwe nengcambu zalo lungaboli ngenxa yokuswela umhlaba oluseleyo luze ke luvane nomoya, into ke leyo elunika ituba lokubo lubuye luhlume. Ukuhluma kwalo luti kuba

lona luludala lukupangele ukudla kuti kuntsbulu ibe intsimi selixinanisiwe; aze nomnikazi ntsimi akohlwe kukuhlakula msinya kuba ukudla kwake kusezitombo, kanti ngelixa alindileyo luyasebenza lona entsimini.

Enye indawo ekutaza ukula kukulima komile kuze ke kumane ukusala imiqolo esala ingenziwanga nento. Maxa wambi lonto ibangelwa kukuswela inyameko kwabalimi. Nokuba ibangelwe yintoni na entsimini isiqamo sayo sinye, yenza ukuba ukudla kungapumi kakuhle kodwa lona ukula Iwande.

Umlimi osaya kukubela intsinde ube- fanele ukuyikubela ayiyeke ixesha elitile, aze abuye ayipinde ukuyilima kwakufika ixesha lalomsebenzi, andule ukucinga ngokuyihlwayela. Lonto yenza ukuba luke luzimele kona okonyaka wokuqala.

Enye yendawo ezinkulu ezincipisa ukula kukuti umlimi ake ayigqibe ukuyilima intsimi yake and’ukuyihlwayela aze ke aqwakanise, angaqali ngokuhlwayela engekalimi. Kekaloku ukuqwaknisa kunceda ngoluhlobo xa kuko iere. Iti ngalamazinyo ayo imane ukuwacumza amagada, luti ukula iluvutulule ingcambo, ilwahlukanise nomhlaba, ihambe nalo ilupete ngamazinyo, iye kululahla kwenye indawo lusisicenge sokubuniswa lilanga. Uti ukuba ngumntu olumkileyo onga- nqeniyo osukuba esebenza amane elushiya ngapandle kwendima xa zijikayo inkabi. Into engakuncedi luto naxa selude waqwakanisa ukuba usebenzangayo lihlahla. Umsebenzi walo kupela ukuselela imbewu ngomhlaba, kanti yona iere iti ikwenza oko ibe ivutulula ukula, ngokukodwa uqaqaqa.

Kuya ncedakuqaqaqa nokuti intsimi ya- ko uke uyilime inqolowa wand’ ukulande- lisa ngombona. Yinto emtshisa kakulu uqaqaqa imenze ukuba anganabi.

Kanjalo sibe sifanele ukuti njengokuba esanda ngokwanda nje amasimi, besanda nabafuna ukutenga imihlaba eyeyabo, si-

kuqube okukulima sinako sikangelise koku kuhlakulwa ngenkabi aze umntu selemana ukugqibela amabalana ashiywe zizo. Nokube oko asiyi kukufikelela msinya masikuzamele. Ke kona asinakukufikelela singakange sikufunde. Onyana betu ke ngoku mabati xa sibatumela esikolweni sibayalele ukuze bade bafunde nokulima, oku boba selekwazi kade umntu uzalwa.

Omnye umanceda kukuba singati roqo silime ntonye entsimini leminyaka ingaka. Bekufanele ukumana kukululisana umbona namzimba, ozinqolowa nozihabile nozi- tapile. Umhlaba masingauniki xesha lokuba uke uhlume ukula lodwa lude ludubule. Londawo yokuti qo ukulima yosinceda elukuleni isifundise nokuti roqo ukusebenza, sazi ukuba masime emsebenzini ukusuka ku January kude kube kolokugqibela usuku Iuka December, kanti ke okokwenjenjalo siya zinyusa tina nohlanga Iwakowetu.

Kekaloku kokwetu tina ukubona, abantu bebulaleka kangaka nje kukuhlakula kungokungazilumkeli ezindawo ngexesha lokulima. Kwabaninzi ayiko inkatalo nenyameko nokulumkela ukuze kungacumi ukula endaweni yokudla. Ukuba umntu ufuna ukuba ngumlimi ongayi koyiswa lukula makalumkele ukuba ukudla kupume kuqala, kulupangele ukula, luze lupume lona sekulikatyana elincinane aze umnini ntsimi nomnikaziyo bayiqale ukuyihlakula lusapuma, lungekabi nawo amandla.

KUBAFUNDISI BENTSAPO.

Kwabafuna umsebenzi wokufuudisa intsapo kwizikolo ezipantsi kwe govern­ment bayaziswa ukuba nalapa E-Lovedale kuya kubako ituba lokuba baviwe. Usuku olumisiweyo ukuze baviwe ngalo ngumhla wamashumi amabini anesitatu ku March. Abafuna ukuze beze, bayaziswa ukuba baze batumele incwadi zesimilo nobudala ku Dr. Dale ngomhla wokuqala ka March nokuba kungapambi kwawo. Siya temba ukuba baya kuba baninzi abaya kuzilungiselela ololusuku ukuze beze apa nokuba kukwezinye indawo ezimiselwe ukuze baviwe kuzo.

Isigidimi Samaxosa